Razgovor:MySQL

message: Je li dobro opisivati generičke pojmove o relacijskim bazama u članku specifičnom za jedan proizvod? To je kao da opisujemo sastav bezalkoholnih pića na stranici o Coca Coli. Možda napraviti novi članak o relacijskim bazama, ili preseliti u članak Baza podataka? Ivucica (razgovor) 00:53, 25. rujna 2009. (CEST)
thread_title:  (bez naslova) 

message: MySQL je besplatan, open source sustav za upravljanje bazom podataka. Čest je izbor baze za projekte otvorenog koda, te se distribuira kao sastavni dio serverskih Linux distribucija, no također postoje inačice i za ostale operacijske sustave poput Mac OS-a, Windowse itd. MySQL baza je slobodna za većinu uporaba, vrlo je stabilna i ima dobro dokumentirane module i ekstenzije te podršku od brojnih programskih jezika kao što su PHP, Java , Perl, Python...MySQL baze su, kao i MS SQL, relacijskog tipa, što je u biti najbolji način pohrane i pretraživanja velikih količina podataka i predstavljaju osnovu svakog informacijskog sustava.
Microsoft SQL Server (MS SQL) je relacijska baza podataka kojoj je primarni jezik za upite Transact SQL (T-SQL). SQL nam omogućava stvaranje i mijenjanje strukture baze podatka, dodavanje prava korisniku za pristup bazama podatka ili tablicama te mogućnost traženja informacija od baze podataka i mijenjanje njenog sadržaja. SQL Server koristi Transact SQL kao implementaciju SQL-92 (ISO standard za SQL, prihvaćen 1992. godine) s mnogim ekstenzijama. T-SQL dodaje dodatnu sintaksu prilikom pisanja procedura i utječe na podršku za transakcije. MS SQL server i Sybase/ASE obje komuniciraju preko aplikacijski niveliranog protokola imenom „Tabular Data Stream“ (TDS). TDS je implementiran od strane FreeTDS-a kako bi se omogućilo da što više aplikacija može komunicirati s MS SQL Server i Sybase bazama podataka. MS SQL podržava i „Open Database Connectivity“ (ODBC) tehnologiju. SQL Server 2005 posjeduje i podršku za Web servise, tj. za Simple Object Access Protocol, Service Oriented Architecture Protocol (SOAP W3C standard), što omogućuje ne-Windows klijentima da komuniciraju preko te platforme sa SQL Serverom. U verziji SQL Server 2005 izdan je i certificiran JDBC API za komunikaciju sa Java aplikacijama. SQL Server posjeduje i mogućnosti poput mirroringa, clusteringa i snapshots-ova i uključuje Common Language Runtime (CLR).
Princip rada MySql-a i MS SQL-a je poprilično sličan. Osnovna namjena baza podataka jest spremanje i manipulacija podacima. Na početku rada s MS SQL-om i MySql-om potrebno je dizajnirati odgovarajući izgled baze podataka, tj. napraviti shemu baze, koja se poslije prevodi u određeni broj tablica koje se koriste za pohranjivanje podataka. Osnovni element koji se pohranjuje u bazi naziva se entitet. Entitet može biti bilo što: osoba, neki objekat, događaj, i sl. dakle stvari o kojima želimo čuvati informacije. Drugi važan pojam u teoriji baza podataka su relacije, tj. odnosi između raznih entiteta, koji se na odgovarajući način predstavljaju unutar same baze. Prema vrsti, relacije se mogu podijeliti na relacije jedan naprema jedan (1:1), jedan naprema više (1:N) i više naprema jedan (N:1) te više naprema više (M:N).
Jedan od najvažnijih atributa stupca tabele jest tip podataka koji određuje kakvi se podaci mogu zapisivati u polje. Svaki stupac u tablici ima vrstu podataka koja određuje koje vrste informacija ili vrijednosti mogu biti pohranjene u stupcu te kakva se operacija može izvršavati nad tim vrijednostima. Postoje 5 vrsta tipova podataka: znakovni, brojčani, logički, datumski te binarni. Postoje neke razlike u tipovima podataka u MS SQL-u i My Sql.
MySql:
* ZNAKOVNI (za pohranu kombinacije slova, brojeva i simbola): char (n), varchar(n), text (n predstavlja broj znakova);
* BROJČANI: smallint, tinyint, mediumint, int, bigint, decimal, float, double (za cijele brojeve najčešće se koristi int, za decimalne brojeve decimal te za novac također decimal) ;
* LOGIČKI: bool, boolean;
* DATUMSKI: date, datetime, timestamp, time;
* BINARNI: blob, longblob.
MS SQL:
* ZNAKOVNI (za pohranu kombinacije slova, brojeva i simbola): char (n), varchar(n), nvarchar (n), text (n predstavlja broj znakova);
* BROJČANI: int, bigint, smallint, tinyint, decimal ili numeric, money, smallmoney, float, real (za cijele brojeve najčešće se koristi int, za decimalne brojeve decimal te za novac money) ;
* LOGIČKI: bit (vrijednost 0 ili 1; koristi se za određivanje istine (1) ili laži (0));
* DATUMSKI: datetime, smalldatetime;
* BINARNI: binary, varbinary, image.
thread_title:  Usporedba MySQL i MSSQL 

message: MySQL nije (nužno) besplatan, nego je slobodan... Englesko "free" ne znači uvijek besplatan.
-Franko — Prethodni nepotpisani komentar napisao je 213.147.123.90 (razgovor • doprinosi) 12:12, 7. lipnja 2016.
thread_title:  (bez naslova)